I 1973 beseiret hun den 55 år gamle proffspilleren Bobby Riggs i det som ble kalt «kampen mellom kjønnene». Hun vant den TV-sendte kampen, som fikk stor oppmerksomhet, med settsifrene 6-4, 6-3, 6-3. Seieren blir regnet for å ha hatt stor betydning når det gjelder å gi kvinneidrett økt oppmerksomhet. Denne tenniskampen ble senere dramatisert i dramakomedien fra 2017, hvor Emma Stone spilte Billie Jean King.